L’Agència Jove llança nous cursos de Beca.Mos per a febrer i març
2025-07-24

El servei d’atenció als joves de l’Ajuntament de Burjassot, l’Agència Jove, ha llançat en aquests dies els nous cursos per als mesos de febrer i març del projecte Beca.Mos que, com a novetat, ofereix el nivell expert.

El període de matrícula per als curs de nivell Specialist, gratuïts per a joves d’entre 16 i 30 anys, està obert, en el cas de voler matricular-se en Word i Excel, des del 2 de febrer i fins que es cobrisquen les places. En el cas del curs de Word, les classes s’impartiran els dilluns i dimecres de 13:30 a 15 h, del 9 al 18 de febrer i el d’Excel, els dimarts i dijous de 17 a 18:30 h del 10 al 19 de febrer.

En el cas de matricular-se en el nivell Expert, tant en Word com en Excel, les matrícules es podran fer efectives a partir del dilluns 16 de febrer. Els cursos de Word es desenvoluparan els dilluns i dimecres de 13:30 a 15 h, del 23 de febrer a l’11 de març i els d’Excel, dimarts i dijous de 17 a 18:30 h, del 24 de febrer al 12 de març. Per examinar-te del nivell Expert s’haurà d’haver realitzat i superat el nivell bàsic amb un mínim de 800 punts.

Els majors de 30 anys podran realitzar els cursos abonant 10€ en concepte de dret a examen. Aquesta quantitat anirà destinada íntegrament a la Fundació Esplai, artífex del projecte Beca.Mos.

Les matrícules poden fer-se efectives en la seu electrònica de l’Institut Municipal de Cultura i Joventut de Burjassot, accedint a través de la web municipal, www.burjassot.org.